open-index/open-wikipedia-markdown huggingface dataset:
Բելգիական Լոթարինգիա

աաջից|մինի|Բելգիական Լոթարինգիան Բելգիայի հարավում
**Բելգիական Լոթարինգիա** (, ), շրջան Բելգիայի Լյուքսեմբուրգ նահանգի հարավում։ Այն գտնվում է Արդեններից հարավ։

Բելգիական Լոթարինգիայի տարածքը մոտ 1000 կմ² է։ Այն ներառում է իր մեջ 14 համայնքներ, որից 10-ը Վիրտոնում և 4-ը` Արլոնում։ Տարածաշրջանում տարածված են երկու լեզուներ` Գոմի բարբառ և լյուքսեմբուրգերեն։ Ըստ այդ առանձնահատկության, այն բաժանված է երկու մասի` ռոմանական (Գոմ) և գերմանա-լյուքսեմբուրգյան (Արլոնի հող)։

Տարածքով հոսում են Մաաս գետն իր Սեմուա, Շեր վտակներով և Հռենոսն՝ իր Զաուեր և Ալզետ վտակներով։

## Ծանոթագրություններ

## Գրականություն
•Michel Anselme. Lorraine Belge: architecture rurale de Wallonie.— Editions Mardaga. — 259 с. — P. 1983. — ISBN 2802100564.

Կատեգորիա:Բելգիա
Պեդրու Նետու

**Պեդրու Նետու** (, ), պորտուգալացի պրոֆեսիոնալ ֆուտբոլիստ։ Ներկայումս հանդես է գալիս Վուլվերհեմպտոն Ուոնդերերսի կազմում։ Խաղում է հարձակվողի դիրքում։

## Ակումբային կարիերա
### Բրագա
Նետուն Բրագայի ակադեմիայի սան է։ Իր պրոֆեսիոնալ դեբյուտը նշեց 2017 թվականի մայիսի 14-ին՝ Նասիոնալի դեմ խաղում։ Այս խաղում նա փոխարինման մտավ 72-րդ րոպեին և գոլի խփեց 9 րոպե անց՝ դառնալով ակումբի պատմության ամենաերիտասարդ գոլի հեղինակը։ 2017 թվականի օգոստոսի 31-ին Նետուն՝ իր թիմակից Բրունու Ժորդանի հետ 2 տարվա վարձավճարով տեղափոխվեց Լացիո։ Իր դեբյուտը ակումբի կազմում նշեց 2019 թվականի հունվարի 12-ին՝ փոխարինելով Ադամ Մարուշիչին Իտալիայի գավաթի Նովարայի դեմ խաղում։ Առաջին հանդիպումը Սերիա A-ում անցկացրեց հունվարի 27-ին՝ Յուվենտուսի դեմ խաղում։ Լացիոյի կազմում Նետուն անցկացրեց 5 հանդիպում։

### Վուլվերհեմպտոն Ուոնդերերս
2019 թվականի օգոստոսի 2-ին Նետուն, կրկին իր թիմակից Բրունու Ժորդանի հետ, տեղափոխվեց Վուլվերհեմպտոն Ուոնդերերս՝ ակումբի հետ կնքելով 5 տարվա պայմանագիր։ Իր դեբյուտը նշեց օգոստոսի 15-ին՝ թիմի մեկնարկային կազմում խաղադաշտ դուրս գալով Եվրոպայի Լիգայի որակավորման երրորդ փուլի Փյունիկի դեմ խաղում։ Այս խաղում Նետուն դարձավ գոլի և գոլային փոխանցման հեղինակ՝ օգնելով Վուլվսին հաղթել 4-0 հաշվով։

## Միջազգային կարիերա
Նետուն ներկայացրել է Պորտուգալիան տարբեր տարիքային երիտասարդական հավաքականներում։ 2019 թվականին նա մինչև 20 տարեկանների հավաքականի կազմում մասնակցեց աշխարհի առաջնությանը՝ խաղադաշտ դուրս գալով իր թիմի բոլոր 3 հանդիպումներում, սակայն Պորտուգալիան դուրս մնաց խմբային փուլից։

## Կարիերայի վիճակագրություն
### Ակումբային վիճակագրություն
*2019 թվականի օգոստոսի 18-ի դրությամբ*

## Ծանոթագրություններ

## Արտաքին հղումներ
* Նետուի պաշտոնական Ինստագրամի էջը
* Նետուն transfermarkt-ում
* Նետուն soccerbase.com-ում
* Նետուն WhoScored.com կայքում
* Նետուն Վուլվերհեմպտոնի պաշտոնական կայքում
* Նետուն Պրեմիեր Լիգայի պաշտոնական կայքում
* Նետուն ՈՒԵՖԱ-ի պաշտոնական կայքում
* Նետուն Պորտուգալիայի ֆուտբոլի ֆեդերացիայի կայքում

Կատեգորիա:Բրագայի ֆուտբոլիստներ
Կատեգորիա:Իտալիայի լեգեոներ ֆուտբոլիստներ
Կատեգորիա:Լացիոյի ֆուտբոլիստներ
Կատեգորիա:Պորտուգալացի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Վուլվերհեմպտոն Ուոնդերերսի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Կատեգորիա:Պորտուգալիայի հավաքականի ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Բրյուսելի մետրոպոլիտեն

**Բրյուսելի մետրոպոլիտեն** (, ), մետրոյի գծերի համակարգ Բելգիայի մայրաքաղաք Բրյուսելում։ Բացվել է 1976 թվականին։ Այն ունի 59 կայարան։ Ցանցերի ընդհանուր երկարությունը 39.9 կմ է։ Կայանների միջև միջին հեռավորությունը մոտավորապես 650 մ է։ Մետրոն շահագործվում է STIB / MIVB քաղաքային ընկերության կողմից։

## Պատմություն
Բրյուսելի մետրոյի առաջին շինարարական ծրագրերը ստեղծվել են 1892 թվականին։ Այնուամենայնիվ, առաջին ստորգետնյա քաղաքային տրանսպորտային գիծը կառուցվել է միայն 1965-1969 թվականներին։ 1970 թվականին բացվել է առաջին ուղիղ գիծը Պորտ դը Նամյուրի և Մադուի կայարանների միջև։

Բրյուսելում մետրոյի պաշտոնական բացումը տեղի է ունեցել 1976 թվականի սեպտեմբերի 30-ին, Բելգիայի թագավոր Բոդուենի մասնակցությամբ։ Սկզբում մետրոն բաղկացած է եղել 16 կայարաներից. մետրոյի առաջին գիծը տարածվեց դեպի արևելք, որտեղ բաժանվեց երկու ճյուղի` Թոմբերգ և Բոուլուի վերջնական կայարաններով։

1980-ական թվականներին համակարգն ակտիվորեն ընդլայնվեց։ 1988 թվականին ստեղծվեց մետրոյի երկրորդ գիծը, որը ժամանակին զգալիորեն ընդարձակվելով՝ պաշտոնապես դարձավ մետրոյի երկրորդ գիծը։ Մետրոյի համակարգը իր ներկայիս տեսքը ձեռք է բերել 2009 թվականին, երբ Դելակրուա կարարանից Հարավային կայարան գիծն ավելացնելու արդյունքում երկրորդ գիծը դարձավ օղակաձև։ Դրանից հետո նախկին երկու գծերը պաշտոնապես դարձան մետրոյի ներկայիս չորս երթուղիները։

### 2016 թվականի ահաբեկչություն
2016 թվականի մարտի 22-ին պայթյուններ տեղի ունեցան Բրյուսելի օդանավակայանում և մետրոպոլիտենի Մալբեկ կայարանում։ Մահապարտ-ահաբեկչի իրականացրած պայթյունի հետևանքով մետրոյում մահացել է 17 մարդ, 106 ուղևոր վիրավորվել են։ Պայթյունից հետո մետրոպոլիտենը փակ էր մինչև ապրիլի 13-ը։ Մալբեկ կայարանի աշխատանքը վերականգնվել է ապրիլի 25-ին։ Ահաբեկչական գործողության համար պատասխանատվությունն իր վրա է վերցրել «Իսլամական պետություն» կազմակերպությունը։

## Գծեր և կայարաններ
thumb|Մետրոյի «Rogier» կայարանի շարժակազմ
Բրյուսելի մետրոպոլիտենի ցանցը 2009 թվականի ապրիլի վերակազմավորումից հետո բաղկացած է 4 գծերից․
* **Գիծ 1**, քաղաքի կենտրոնի արևմուտքից դեպի արևելք։
* **Գիծ 2**, օղակ քաղաքի կենտրոնում։
* **Գիծ 5**, հարավ-արևմուտքից քաղաքի կենտրոնով դեպի հարավ-արևելք։
* **Գիծ 6**, օղակով (ամբողջությամբ 2-րդ գիծը) դեպի հյուսիս-արևմուտք։

3, 4 և 7 համարի գծերը պատկանում են տրամվային, որն ներառում է ստորգետնյա տրամվայը։ Այն կառուցվել է 1970-ական թվականներից մինչև 1990-ականները, սակայն ամբողջությամբ չի վերափոխվել մետրոպոլիտենի։

## Ծառայություններ

Կատեգորիա:Տրանսպորտը Բրյուսելում
Ֆրանկոֆոնյան խաղեր

**Ֆրանկոֆոնյան խաղեր** (, կանադական անգլերեն` *Francophonie Games*; բրիտանական անգլերեն`  *Francophone Games*), 1989 թվականից ի վեր յուրաքանչյուր չորս տարին մեկ անցկացվող ֆրանկոֆոնիայի գեղարվեստական և սպորտային իրադարձությունների ամբողջություն, որը կազմակերպվում է հիմնականում ֆրանսախոս ժողովուրդների համար։

## Միջոցառումներ

### Սպորտային
1989 թվականի բացման արարողությանը ներկայացված էր 4 մարզաձև `աթլետիկա, բասկետբոլ, ֆուտբոլ և ձյուդո։ 1994 թվականին մրցութային ծրագրին ավելացվել են պարալիմպիկ սպորտաձևեր, հանդբոլ, սեղանի թենիս և ըմբշամարտ։ Այս չորս մարզաձևերից ոչ մեկը չի ներկայացվել 1997 թվականի խաղերին, փոխարենը ներկայացվել է բռնցքամարտի և թենիսի ծրագրեր։ 2001 թվականին ներկայացվել են 8 մարզաձևեր` չորս անդրանիկ սպորտաձևերը, ներառյալ բռնցքամարտ և սեղանի թենիս։ Հետագայում պարալիմպիկ սպորտաձևը և  լողափի վոլեյբոլն անցկացվել են որպես ցուցադրական միջոցառումներ։ 2005 թվականին այս ցուցադրական մարզաձևերից ոչ մեկը չի ներառվել, ավանդական ոճի ըմբշամարտը ներկայացվել է 6-ից ավելի հաստատված սպորտաձևերի հետ միասին։ 2009 թվականի ծրագրում կրկին ներկայացվել է լողափի վոլեյբոլը։

*  Աթլետիկա՝ 1989, 1994, 1997, 2001, 2005, 2009, 2013, 2017
*  Բասկետբոլ՝ 1989, 1994, 1997, 2001, 2005, 2009, 2013, 2017
*  Լողափնյա վոլեյբոլ՝ 2001, 2009
*  Բռնցքամարտ՝ 1997, 2001, 2005, 2009, 2013
*   Հեծանվավազք՝  2013
*  Ճանապարհային հեծանվավազք՝ 2017
*  Հաշմանդամների սպորտ՝ 2001, 2009, 2017
*  Ֆուտբոլ՝ 1989, 1994, 1997, 2001, 2005, 2009, 2013, 2017
*  Հանդբոլ՝ 1994
*  Ձյուդո՝ 1989, 1994, 1997, 2001, 2005, 2009, 2013, 2017
*  Սեղանի թենիս՝ 1994, 2001, 2005, 2009, 2013, 2017
*  Թենիս՝ 1997
*  Ըմբշամարտ՝ 1994, 2013, 2017
*  Lutte Traditionnelle՝ 2005, 2013, 2017

### Մշակութային
Ֆրանկոֆոնյան խաղերն առանձնահատուկ են, եթե ոչ եզակի, բազմասպորտային միջազգային մրցաշարքում` ներառելով մրցութային մշակութային ներկայացումներ ու ցուցահանդեսներ և հաղթող մասնակիցների համար սահմանելով ոսկե, արծաթե և բրոնզե մեդալներ։
*երգ 
*հեքիաթասացություն
*ժողովրդական պար
*պոեզիա 
*գեղանկարչություն 
*լուսանկարչություն 
*քանդակագործություն

2001 թվականին սթրիթ արտն առանձնացվել է որպես ցուցադրական իրադարձություն։

## Մեդալների աղյուսակ
Ստորև ներկայացված է Ֆրանկոֆոնյան խաղերի մեդալների աղյուսակը 1989 թվականից մինչև 2017 թվական։

## Մասնակցություն
Ֆրանկոֆոնյան խաղերը բաց են 55 անդամ երկրների, 3 ասոցիացված անդամ-պետությունների և Ֆրանկոֆոնիայի 12 դիտորդ ազգերի մարզիկների և արտիստների համար։ Կանադան ներկայացված է երեք թիմով` Քվեբեկ, Նյու Բրանսուիկ (միակ պաշտոնական երկլեզու կանադական նահանգը) և մեկ այլ թիմ, որը ներկայացնում է երկրի մնացած մասը։ Բելգիական թիմը սահմանափակվում է երկրի ֆրանսախոս մարզիկներով։

### 56 անդամ պետություններ կամ կառավարություններ

### 3 ասոցացված անդամ-պետություններ

### 12 դիտորդ պետություններ

## Ծանոթագրություններ

## Արտաքին հղումներ
*Official site of the Comité international des jeux de la Francophonie 

Կատեգորիա:Բազմասպորտային իրադարձություններ
Կատեգորիա:Ֆրանկոֆոնիայի միջազգային կազմակերպություն
Ինֆորմատիկայի ֆրանկոֆոն ինստիտուտ

**Ինֆորմատիկայի ֆրանկոֆոն ինստիտուտ** (), ինֆորմատիկայի բնագավառում մագիստրոսի աստիճան շնորհող ուսումնական հաստատություն Վիետնամում։

Վիետնամի կառավարության պահանջով ստեղծվել և ֆինանսավորվել է 1995 թվականին Ֆրանկոֆոնիայի համալսարանական գործակալության կողմից Վիետնամում բարձր մակարդակի ինժեներների և ինֆորմատիկայի բնագավառի դասախոսների վերապատրաստման համար։ Ծրագիրը ֆինանսավորող երկրներն ու տարածաշրջաններն են` Վալոնիա, Բելգիա, Քվեբեկ, Կանադա, Ֆրանսիա, ֆրանսախոս Շվեյցարիա և Լյուքսեմբուրգ։

Ինֆորմատիկայի ֆրանկոֆոն ինստիտուտը ուսանողներ է հավաքագրում Վիետնամից և այլ ֆրանսախոս երկրներից։  Ֆրանկոֆոնիայի համալսարանական գործակալության անդամ համալսարանի (ինչպիսիք են  Télécom ParisTech, Լյովենի կաթոլիկ համալսարան, Մոնրեալում Քվեբեկի համալսարան և այլն) դասախոսները դասավանդում են նաև Ինֆորմատիկայի ֆրանկոֆոն ինստիտուտում։ Բոլոր դասախոսությունները ֆրանսերենով են։

Սովորաբար, ավարտական պրակտիկան անցկացվում է արտասահմանում (Եվրոպա կամ Կանադա) արդյունաբերական ոլորտներում, համալսարաններում կամ հետազոտական լաբորատորիաներում։ Հետազոտական պրակտիկան հաճախ դեպի դոկտորական կամրջի դեր է խաղում։ Արդյունաբերական պրակտիկաներն իրականացվում են ծրագրային ապահովման զարգացման նախագծային առաջնորդի պրոֆիլ փնտրող կազմակերպությունները։

Ինֆորմատիկայի ֆրանկոֆոն ինստիտուտը Վիետնամում  համարվում է ինֆորմատիկայի լավագույն համալսարաններից մեկը։ Ուսանողների մոտ մեկ երրորդը շարունակում է հետբուհական կրթությունը արտասահմանյան բուհերում, շատերը դառնում են Վիետնամում ծրագրային ընկերությունների մասնագետներ կամ ընկերությունների հիմնադիրներ։

## Հիմնադրում և զարգացում
* 1997 թվականին հիմնադրվել է որպես Ինֆորմատիկայի ֆրանկոֆոն ինստիտուտ
* 2006 թվականին հիմնադրվել է Հանոյի ֆրանսիական համալսարանի կենտրոնը
* 2014 թվականին  Ֆրանսիական լեզվի ինստիտուտը միավորվել է Հանոյի ֆրանսիական համալսարանի կենտրոնին և անվանափոխվել Ֆրանկոֆոնիայի միջազգային ինստիտուտի

## Ծանոթագրություններ

## Արտաքին հղումներ
*Official Website
*Student's Magazine

Կատեգորիա:Ֆրանկոֆոնիա
Կատեգորիա:Վիետնամի համալսարաններ
Կատեգորիա:1995 հիմնադրումներ
Ալեսանդրո Մուրջա

**Ալեսանդրո Մուրջա** (, ), իտալացի պրոֆեսիոնալ ֆուտբոլիստ։ Ներկայումս հանդես է գալիս ՍՊԱԼ-ի կազմում։ Խաղում է կենտրոնական կիսապաշտպանի դիրքում։

## Ակումբային կարիերա
### Լացիո
Մուրջան Լացիոյի ակադեմիայի սան է։ Իր պրոֆեսիոնալ դեբյուտը նշեց 2016 թվականի սեպտեմբերի 17-ին՝ փոխարինելով Սերգեյ Միլինկովիչ-Սավիչին Պեսկարայի դեմ խաղում։ Իր առաջին գոլը խփեց հոկտեմբերի 23-ին՝ Տորինոյի դեմ խաղում։ 2017 թվականի մայիսի 13-ին իտալացին գոլ խփեց Ֆիորենտինայի դեմ խաղում՝ օգնելով իր թիմին հաղթել 3-2 հաշվով։ Իր առաջին մրցաշրջանում Մուրջան անցկացրեց 18 հանդիպում՝ դառնալով 2 գոլի հեղինակ։

2017 թվականի օգոստոսի 13-ին Մուրջան գոլ խփեց Իտալիայի սուպերգավաթի Յուվենտուսի դեմ հանդիպման ավելացված ժամանակում՝ 3-2 հաշվով հաղթանակ պարգևելով Լացիոյին և օգնելով իր թիմին նվաճել գավաթը։ Առաջին հանդիպումը եվրոպական առաջնություններում անցկացրեց սեպտեմբերի 14-ին՝ թիմի մեկնարկային կազմում խաղադաշտ դուրս գալով Եվրոպայի Լիգայի Վիտեսի դեմ խաղում և այս խաղում դառնալով գոլի հեղինակ։ 2018 թվականի ապրիլի 18-ին իտալացին հեռացվեց խաղադաշտից Ֆիորենտինայի դեմ խաղում՝ կարմիր քարտ ստանալով հանդիպման 14-րդ րոպեին։ Լացիոյի կազմում Մուրջան անցկացրեց 49 հանդիպում՝ դառնալով 4 գոլի և 2 գոլային փոխանցման հեղինակ։

### ՍՊԱԼ
2019 թվականի հունվարի 30-ին Մուրջան մինչև մրցաշրջանի ավարտը վարձավճարով միացավ ՍՊԱԼ-ին։ Իր դեբյուտը նշեց փետրվարի 3-ին փոխարինման մտնելով Տորինոյի դեմ խաղում։ Մայիսի 4-ին նա 2 գոլային փոխանցում տվեց Կիևոյի դեմ խաղում։ Հուլիսի 12-ին Մուրջան լրիվ տրանսֆերով տեղափոխվեց ՍՊԱԼ՝ կնքելով 5 տարվա պայմանագիր, իսկ Մանուել Լաձարին տեղափոխվեց հակառակ ուղղությամբ։ Իր առաջին գոլը ակումբի կազմում դեկտեմբերի 4-ին՝ Իտալիայի գավաթի Լեչչեի դեմ խաղում։

## Միջազգային կարիերա
Մուրջան ներակայացրել է Իտալիան մինչև 18, մինչև 19 և մինչև 21 տարեկանների երիտասարդական հավաքականներում։ 2019 թվականի հունիսի 6-ին նա ընդգրկվեց Մ21 հավաքականի՝ Եվրոպայի առաջնության համար կազմում։ Մրցաշարում նա չմասնակցեց ոչ մի հանդիպման, իսկ Իտալիան դուրս մնաց խմբային փուլից։

## Կարիերայի վիճակագրություն
### Ակումբային վիճակագրություն
*2020 թվականի հունվարի 13-ի դրությամբ*

## Նվաճումներ
### Ակումբային
**Լացիո**

*Իտալիայի գավաթ. 2012–13
*Իտալիայի սուպերգավաթ. 2017

## Ծանոթագրություններ

## Արտաքին հղումներ
* Մուրջայի պաշտոնական Տվիտերի էջը
* Մուրջան transfermarkt-ում
* Մուրջան soccerbase.com-ում
* Մուրջան WhoScored.com կայքում
* Մուրջան ՍՊԱԼ-ի պաշտոնական կայքում 
* Մուրջան Սերիա A-ի պաշտոնական կայքում 
* Մուրջան ՈՒԵՖԱ-ի պաշտոնական կայքում

Կատեգորիա:Իտալացի ֆուտբոլիստներ
Կատեգորիա:Լացիոյի ֆուտբոլիստներ
Կատեգորիա:ՍՊԱԼ-ի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Երգ Հարբարդի մասին

**Երգ Հարբարդի մասին** (), սկանդինավյան «Ավագ Էդդա» էպոսի երգերից մեկը։ Հարբարդը Օդինի բազմաթիվ անուններից մեկն է, որը հին իսլանդերենից թարգմանաբար նշանակում է «մոխրագույն մորուք» կամ «ճերմակամորուս»։

## Նկարագրություն
Այս առասպելը դասական բանավեճի փայլուն օրինակ է, որի մասնակիցներն են սկանդինավյան դիցաբանության որոտի, կայծակի աստված Թորը և նրա հայրը՝ գերագույն աստված Օդինը, որը ծպտված է Հարբարդ անվան տակ։ Երգը սկսվում է մի դրվագով, երբ Թորը վերադառնում է դեպի Արևելք կատարած իր ճամփորդությունից, որի ընթացքում սպանել էր չար վհուկների, և մոտենում նեղուցին։ Նա գնում է ափի մոտ և ձայն տալիս մյուս ափին կանգնած լաստավարին, որպեսզի նա իրեն անցկացնի մյուս ափը։ Թորը, որը չի ճանաչում ծպտված Օդինին, նրան խոստանում է, որ եթե իրեն մյուս ափն անցկացնի, իր շալակած զամբյուղից համեղ ուտելիքներ կտա։ Սակայն ծեր լաստավարն ասում է, որ իրեն լաստավար կարգած տիրակալը պատվիրել է ավազակներին չանցկացնել ափը, այլ միայն բարի մարդկանց։ Թորն ասում է իր անունը, նշում, որ Օդինն է իր հայրը։ Սակայն լաստավարը դարձյալ ձգձգում է նրան փոխադրելը, որից զայրանում է ահեղ Թորը և բարկացած գոռում, որ թեկուզ ձեռքի պարկը թրջվի, ինքը լողալով կանցնի և կպատժի հանդգնության համար։

Թորն ասաց.
«Զազիր ու չար լեզվիդ համար
կհատուցես դաժանաբար,
երբ նեղուցն անցնեմ ես արագ։
Գայլից ավելի աղեկեզ
պիտի ոռնաս ու տառապես,
երբ իմ մուրճով հարվածեմ քեզ»։

Այստեղ սկսվում է բանավեճը։ Հակադրվում են հսկաներին անխնա կոտորող, համարյա բոլոր հակամարտություններն իր կործանիչ Մյոլնիր մուրճի միջոցով լուծող Թորը և խելքի, հնարամտության ու խորամանկության գերազանցությունն ավելի արժևորող, հոգևոր դաշտում ախոյանից անհամեմատ առավելություն ունեցող Օդինը, որի տված հումորով հարցերից արդեն դա զգալի է։ Այս երգում ընդգծվում է հոգևորի, բանականության առավելությունը նյութականի համեմատ։ Ի վերջո լաստավար Հարբարդի անվան տակ թաքնված Օդինն անցկացնում է Թորին, և փոխադարձ լուտանքներ թափելով միմյանց գլխին, բաժանվում են։
Ցավոք, երգի տներից վեցում ձեռագրերը տեղ-տեղ ընդհատված են, և մեզ չեն հասել արժեքավոր տեղեկություններ պարունակող շատ տողեր։

## Աղբյուրներ
* Ավագ Էդդա, Անտարես հրատարակչություն, Երևան 2018 թ.: Թարգմանիչ՝ Հակոբ Սարգսյան։

Կատեգորիա:Բանահյուսություն
Կատեգորիա:Սկանդինավյան դիցաբանություն
Կատեգորիա:Միջնադարյան գրականություն
Կատեգորիա:Իսլանդական գրականություն
Վալերի Տրիերվեյլեր

**Վալերի Տրիերվեյլեր** (),  ծննդյամբ՝ **Վալերի Մասսոննո** ( ),  ֆրանսիացի հեռուստահաղորդավար և լրագրող։ Ֆրանսիայի առաջին տիկին, Ֆրանսիայի նախագահ Ֆրանսուա Օլանդի փաստացի կինը՝ 2007 թվականից մինչև 2014 թվականի հունվարը։

## Կենսագրություն
### Վաղ տարիներ
Վալերի Մասսոննոն ծնվել է Անժե քաղաքում։ Նա ընտանիքի վեց երեխաներից հինգերորդն է։ Նրա հայրը՝ Ժան Նոել Մասսոննոն, 13 տարեկանում, Երկրորդ Համաշխարհային պատերազմի ժամանակ  ականի պայթունից   կորցնում է ոտքը և մահանում 53 տարեկանում։  Վալերիի պապին ու նախապապին էին պատկանում « Massonneau & Co» բանկեր, որոնք 1950 թվականին վաճառեցին ֆրանսիական «Crédit de l’Ouest» բանկերին։ Վալերիի մայրը մինչև իր ամուսնու մահն աշխատել է Անժեի սահադաշտում։ Վալերի Մասսոննոն ուսումնասիրել է պատմություն և քաղաքագիտություն, իսկ 1988 թվականին Սորբոնում ստացել է քաղաքագիտության մագիստրոսի  կոչում։
### Լրագրողական կարիերա
2005 թվականին «Direct 8» հեռուստաալիքում Վալերին վարել է  քաղաքական թոք-շոու ծրագրի, իսկ 2007 թվականին՝ Le Grand 8 հեռուստաալիքում վարել է  ամենշաբաթյա   թոք-շոու ծրագիր։ 2012 թվականին իր ամուսնու նախագահ ընտրվելուց հետո, Վալերին հայտարարեց, որ «Paris Match» ամսագրի հետ կշարունակի իր պայմանագիրը։

## Անձնական կյանք
Վալերիի առաջին ամուսնությունն իր մանկության ընկեր Ֆրանկոմի հետ ավարտվել է ամուսնալուծությամբ։ Նրանք երեխաներ չեն ունեցել։ Երկրորդ ամուսնությունը՝ «Paris Match» ամսագրի գլխավոր խմբագրի տեղակալի հետ էր,  և նրանք ունեցել են  3 երեխաներ։ Նրանց ամուսնալուծության դատավարության  գործընթացը տևել է 3 տարի՝ (2007-2010 թթ.):

Ֆրանսուա Օլանդի  հետ  Վալերին ծանոթացել է 1988 թվականին, երբ տեղի էին ունենում խորհրդարանական ընտրությունները։ Օլանդն այդ ժամանակ քաղաքացիական հարաբերությունների մեջ էր Սեգոլեն Ռուայալի հետ։ Նրանց  հարաբերությունները սկսվել է  2005 թվականին, երբ Վալերին դեռ ամուսնացած էր, սակայն նրանք այդ մասին պատմեցին միայն 2010 թվականին, Օլանդի ամուսալուծության պաշտոնական հայտարարությունից հետո։

2014 թվականի հունվարի 10-ին,  «Closer» ամսագրի սկանդալային հայտարարությունից հետո (Ֆրանսուա Օլանդի և Ժյուլի Գայեի սիրային կապի մասին)  Վալերի Տրիերվեյլերը հոսպիտացվել է Փարիզի հիվանդանոցներից մեկում։ 
  
2014 թվականի հունվարի 25-ին Ֆրանսուա Օլանդը հայտարարել է իր և Վալերի Տրիերվեյլերի հարաբերությունների ավարտի մասին։

## Մատենագրություն
* Триервейлер, Валери. *Благодарю за этот миг* / Перевод с французского Ирины Волевич и Елены Тарусиной. М.: Издательство «Corpus», 2015. — 320 с. — ISBN 978-5-17-089172-6.

## Ծանոթագրություններ

Կատեգորիա:Փարիզի համալսարանի շրջանավարտներ
Կատեգորիա:Ֆրանսիայի առաջին տիկիններ
Կատեգորիա:Ֆրանսիայի կին քաղաքական գործիչներ
Կատեգորիա:Ֆրանսիացի գրողներ
Կատեգորիա:Ֆրանսիացի լրագրողներ
Ֆիզիկական մեծությունների ցանկ

**Չափագիտության** մեջ տարբերում են ֆիզիկական մեծության **չափայնություն** և ֆիզիկական մեծության **[[չափման միավորներ|չափման միավոր]]** հասկացությունները։ Չափայնությունը որոշվում է օգտագործվող ֆիզիկական միավորների համակարգով, որն իրենից ներկայացնում է ֆիզիկական մեծությունների համախումբ։ Նրանք կապված են իրար հետ և մի քանիսը նրանցից ընտրված են որպես հիմնական միավոր։ ֆիզիկական մեծության միավորը այն ֆիզիկական մեծությունն է, որը՝ ըստ համաձայնության, որոշված է ընդունել հավասար մեկի։ Ֆիզիկական մեծությունների միավորների համակարգ կոչվում է հիմնական և ածանցյալ միավորների համախումբը, որը հիմնված է որոշակի համակարգի վրա։ Բերված աղյուսակում ներկայացվում է ֆիզիկական մեծությունները և իրենց միավորները։ Այդ միավորներն ընդունված են Միավորների միջազգային համակարգում, որը հիմնված է Մեծությունների միջազգային համակարգի վրա։

## Ծանոթագրություններ

Կատեգորիա:Ցանկեր:Ֆիզիկա
Կատեգորիա:Ֆիզիկական մեծություններ
Օլիմպիական մարզադաշտ (Ամստերդամ)

**Օլիմպիական մարզադաշտ** (), բազմաֆունկցիոնալ սպորտային մարզադաշտ Նիդեռլանդների Ամստերդամ քաղաքում, որը ներկայումս հանդիսանում է օլիմպիական թանգարան։ Կառուցվել է ճարտարապետ Յան Ուիլսի նախագծով որպես 1928 թվականի ամառային օլիմպիական խաղերի գլխավոր մարզադաշտ։ Համարվում է առաջին մարզադաշտը, որում եղել է օլիմպիական կրակի վառման համար կառուցված հատուկ աշտարակ։ Տեղավորում է 31 600 հանդիսատես։ Մինչև 1996 թվականը եղել է «Այաքս» ֆուտբոլային ակումբի երկրորդ մարզադաշտը, որտեղ կայացել են մի շարք կարևոր և դիտարժան խաղեր (ակումբի գլխավոր մարզադաշտը «Դե Մերն» էր)։ Սակայն 1996 թվականին 51'000 նստատեղ ունեցող Ամստերդամ Արենայի բացումից հետո Օլիմպիական մարզադաշտը խաղերի համար օգտագործելու անհրաժեշտությունը վերացավ։ 1972 - 1980 թվականներին եղել է Ամստերդամ ֆուտբոլային ակումբի տնային մարզադաշտը։ Երբեմն մարզադաշտը ազգային հավաքականի հանդիպումների վայրն էր։ Հոլանդիայի ազգային հավաքականը մարզադաշտում առաջին խաղն անցկացրեց Ուրուգվայի ֆուտբոլի ազգային հավաքականի դեմ Օլիմպիական խաղերի շրջանակներում, 1928 թվականը մայիսի 30-ին։ Խաղն ավարտվել է 0։2 հաշվով։ Մարզադաշտում վերջին միջազգային խաղը տեղի է ունեցել 1989 թվականի սեպտեմբերի 6-ին։ Դանիայի ֆուտբոլի ազգային հավաքականի հետ ընկերական հանդիպումն ավարտվեց 0:2 հաշվով։

300px|մինի|ձախից|Օլիմպիական մարզադաշտը 1928 թվականին
Երկու անգամ մարզադաշտը եղել է եվրոպական ֆուտբոլային գավաթի եզրափակիչ մրցաշարի անցկացման վայր։ 1962 թվականին Բենֆիկան Չեմպիոնների գավաթի եզրափակչում 5:3 հաշվով հաղթեց Ռեալ Մադրիդին։ 1977 թվականին ՈՒՖԱ-ի գավաթակիրների գավաթի եզրափակչում Համբուրգը 2։0 հաշվով հաղթեց Անդերլեխտին։ 1987 թվակին Ամստերդամի իշխանությունները առաջարկեցին քանդել մարզադաշտը, սակայն վերջում որոշվեց պահել այն որպես ճարտարապետական և պատմական հուշարձան։ 1996-2000 Ժամանակահատվածում մարզադաշտում վերականգնողական աշխատանք է կատարվել, որի արդյունքում այն վերադարձվել է 1928 թվականի սկզբնական տեսքին։

Ամստերդամի քաղաքապետարանը և Նիդերլանդների թագավորության թեթև ատլետիկայի միությունը դիմել էին Եվրոպայի 2014 թվականի թեթև ատլետիկայի առաջնությունը ընդունելու համար, սակայն հետագայում Ցյուրիխն ընտրվեց որպես հյուրընկալող քաղաք, իսկ Ամստերդամին բաժին հասավ 2016 թվականի առաջնությունը։

Երկար տարիներ մարզադաշտը ծառայել է որպես Ամստերդամի մարաթոնի մեկնարկի և ավարտի տարածք։

## Ծանոթագրություններ

## Արտաքին հղումներ
* Պաշտոնական կայք 

Կատեգորիա:Նիդերլանդներ
Կատեգորիա:Օլիմպիական մարզադաշտեր
Բրյուսելի թագավորական հրապարակ

**Բրյուսելի թագավորական հրապարակ**,  պատմական նորդասական  հրապարակ Բրյուսելի կենտրոնի մոտ` Բելգիայում։

Հրապարակը կառուցված էր նախկին կայարանում,  որը եղել էր գլխավոր շուկան Գուդենբերգ պալատի հարևանությամբ։ Պալատն այրվել է, երբ 1773 թվականի փետրվարի 3-ի գիշերը  կրակով է բռնկվել թագավորական համալիրը։ Հրապարակի շուրջ նոր շենքերի կառուցումն սկսվել է 1773-1780 թվականներին  ֆրանսիացի ճարտարապետ Գիլես-Բարբարե-Գույմարդի ոճով։ Հրապարակը գրեթե կրկնօրինակում է Ռեյմսի թագավորական պալատը։ 1830 թվականի բելգիական հեղափոխության ընթացքում ներկայիս Բելվու թանգարանի հարևանությամբ հրապարակի արևելյան մուտքի մոտ կանգնեցվում է բարիկադ։ Դրա վրա տեղադրված է երկու թնդանոթ։ 1831 թվականին այդտեղ կատարվելէ Լեոպոլդ I-ի՝ Բելգիայի առաջին թագավորի թագադրությունը։ Հրապարակում են թաղվել Լեոպոլդ III-ը  և արքայազն Չարլզը՝ արքայազնը և ռեգենտը 1944-50 -ական թվականներին։

## Կառուցվածք
մինի|Բրյուսելի Արդարադատության պալատը
thumb|250px|Պալատը 19֊րդ դարի վերջին
Հրապարակի գլխավոր շենքը  Սուրբ Ժակ Սուր Կուդրենբերգի եկեղեցին է՝ օծված 1787 թվականին։ Այն նախագծվել է  Բարրիի և Գիլես-Բարնաբե Գիմարդի կողմից։ Հրապարակի արևմտյան կողմում գտնվում է Բելգիայի Արվեստի թանգարանի պատկերասրահի գլխավոր շենքը Մագրիտա թանգարանի հարևանությամբ (նաև  BELVUE թանգարանը)։  Հրապարակի կենտրոնում է գտնվումԳոտֆրիդ Բուլյոնացու` 1096 թվականի առաջին գյուղացիական արշավանքի առաջնորդի արձանը։ Այն քանդակվել Էժեն Սիմոնիսի կողմից 1848 թվականին, որպեսզի փոխարինի արքայազն Չարլզ Ալեքսանդրի Լոթարինգիացու արձանին, որը քանդակվել էր Ֆրանսիական հեղափոխության համար։

## Հասանելիություն
Այս հրապարակը տեղակայված է Բրյուսելի մետրոյից ոչ շատ հեռու՝ Բրյուսելի կենտրոնական կայարանի մոտ։

## Արտաքին հղումներ
*Eupedia Tourism Article
*Trabel Tourism Article

## Ծանոթագրություններ

Կատեգորիա:Բրյուսելի հրապարակներ
Կատեգորիա:Բրյուսելի մշակույթ
Ժյուլի Գայե

**Ժյուլի Գայե**  ( (), ֆրանսիացի  դերասանուհի և կինոպրոդյուսեր։

## Մրցանակներ
*Ռոմի Շնայդերի անվան մրցանակ՝ Sélect hôtel դերի համար (1997 թ.)
*Լավագույն եվրոպացի դերասանուհի՝ Sélect Hôtel, Brussels International Film Festival կողմից (1997 թ.)
*Լավագույն եվրոպացի դերասանուհի, Տոկիոյի կինոփառատոնում՝ «8 fois debout» ֆիլմի համար
275 px|right|thumb|Ժյուլի Գայեին ամերիկյան ֆիլմերի փառատոնում, 2007
### Կինոֆիլմեր

### Հեռուստաֆիլմեր

### Կարճամետրաժ ֆիլմեր

### Ռեժիսոր

### Պրոդյուսեր

## Անձնական կյանք
2003 թվականին Ժյուլի Գայեին ամուսնացել է արգենտինացի ռեժիսոր Սանտյագո Ամիգորենի հետ։ Նրանց ամուսնությունից ծնվել է երկու երեխա։ Մի քանի տարի անց նրանք ամուսնալուծվել են։

2014 թվականի հունվարի 10-ին  «Closer» ամսագրը նշել է  Ֆրանսուա Օլանդի և Ժյուլի Գայեի սիրային կապի մասին։ Հոդվածում նշվում է, որ նրանց սիրավեպը սկսվել է կես տարի առաջ։

Հետագայում դերասանուհին դատարան է դիմել՝ պահանջելով մոտ 50 հազար եվրո փոխհատուցում` որպես բարոյական վնաս, ինչպես նաև  4 հազար եվրո՝ դատական ծախսերի վճարման համար։

## Ծանոթագրություններ

## Արտաքին հղումներ
* 
* Фильмография Allocine.

Կատեգորիա:Թատրոնի ֆրանսիացի դերասանուհիներ
Կատեգորիա:Կինոպրոդյուսերներ
Կատեգորիա:Ֆրանսիացի դերասանուհիներ
Կատեգորիա:Ֆրանսիացի կինոդերասանուհիներ
Կատեգորիա:Ֆրանսիացի կին կինոռեժիսորներ
Կատեգորիա:Ֆրանսիացի հեռուստատեսային դերասանուհիներ
Մելանժ (սուրճ)

**Մելանժ** (՝ խառնուրդ) , ավստրիական խոհանոցի սրճային ըմպելիք, էսպրեսոյի հիման վրա՝ դրան ավելացնելով տաքացրած ու փրփրեցված կաթ և հարած սերուցք։ Առաջին անգամ նման ըմպելիք պատրաստվել է 1890 թվականին Վիեննայի սրճարաններից մեկում։ Այն նաև նման է կապուչինոյին։

Մելանժը պատրաստում են էսպրեսոյից՝ ավելացնելով տաքացրած և փրփրեցված կաթ։ Որոշ բաղադրատոմսերում առաջարկվում է էսպրեսոյին շատ քիչ քանակությամբ տաք ջուր ավելացնել կամ օգտագործել կրկնակի էսպրեսո։ Ցանկացած դեպքում սուրճի և կաթի հարաբերակցությունը վիեննական մելանժում միշտ պահպանվում է՝ 1:1: Մելանժը մատուցվում է մեկ բաժակ ջրով և երբեմն զարդարվում հարած սերուցքով։

Մելանժի առանձին տարբերակ է հանդիսանում կայսերական մելանժը (*Kaisermelange*), որի մեջ բացի կաթից և կաթնային փրփուրից, ավելացնում են ձվի դեղնուց, շաքարավազ և կոնյակ։

## Տես նաև
* Սուրճ
* Կապուչինո
* Էսպրեսո
* Մոկկո
* Կաթով սուրճ
* Ռաֆ սուրճ

## Ծանոթագրություններ

## Գրականություն
* Erhard Gorys *Das neue Küchenlexikon. Von Aachener Printen bis Zwischenrippenstück*,2007, ISBN 978-3-423-36245-0

Կատեգորիա:Սրճային ըմպելիքներ
Կատեգորիա:Ավստրիական խոհանոց
Սուրբ Մարտինի եկեղեցի (Գրոնինգեն)

**Սուրբ Մարտինի եկեղեցի**, եկեղեցի Նիդերլանդների Գրոնինգեն քաղաքում։ Վերջինիս կենտրոնական հրապարակը գտնվում է եկեղեցու դիմաց։

Եկեղեցին նվիրված է Սուրբ Մարտինին (316-397), Ուտրեխտի եպիսկոպոսարանի հովանավորին (եպիսկոպոսարանը երկար ժամանակ պատկանում էր Գրոնինգենին)։ Լեգենդի համաձայն, Մարտինը մի անգամ իր թիկնոցի կեսը տվել է աղքատին, մեկ այլ վարկածի համաձայն, նա ասպետ էր, որն իր սուրը օգտագործել է, որպեսզի թիկնոցը բաժանի երկու մասի։ Սուրբ Մարտինի օրն է համարվում նոյեմբերի 11-ը։

## Եկեղեցու պատմություն
մինի|ձախից
Այս վայրում առաջին քարե եկեղեցին կառուցվել է մոտավորապես 1000 թվականին։ Այն պատրաստված է եղել տուֆից։

12-րդ դարի սկզբին այս տարածքում արդեն գոյություն ուներ մեծ եկեղեցի, որը կառուցված էր ռոմանագոթական ճարտարապետության ոճով։ Այն իրենից ներակայացնում էր եռանավ կառույց, որի հատակագիծը լատինական խաչ էր՝ երեք աբսիդներով, ցածր նավերով և բարձր երգչախմբային տաղավարով։ Այս կառույցի հետքերը դեռևս տեսանելի են հյուսիսային և հարավային պատերին։

Սկզբում եկեղեցու աշտարակը առանձնացված էր եկեղեցու շենքից, սակայն 1468 թվականին շինարարական աշխատանքների ժամանակ այն փլվել է և կրկին վերականգնվել 1470-1550 թվականներին։ Այնուհետև, եկեղեցու շենքը ընդարձակելուց հետո, աշտարակը կցված էր դրան։

1627 թվականին աշտարակի վերնաշենքը փայտով կառուցելուց հետո, բարձրությունը դարձավ 97 մ։ Բարենպաստ տնտեսական իրավիճակը և շինարարական սարքավորումների առաջընթացը թույլ տվեց բարձր պատուհաններ բացել, ինչն ավելի շատ լուսավորեց շենքը, և այն գոթական կառույցի տեսք ստացավ։

### Երգչախումբ
մինի
Վերականգնման աշխատանքների ժամանակ երգչախումբը և կենտրոնական նավը վերականգնվել են, ստանալով 1460 թվականի տեսքը։ Ավելի ուշ կատարվել են փոփոխություններ, և վերականգնվել են ռոմանագոթական ճարտարապետական ոճի տարրերը։

Պատերին տեղ են գտել նկարներ, որոնք նկարվել են 1545 թվականին անհայտ վարպետի կողմից։ Դրանցում արտացոլված է Քրիստոսի կյանքը։

### Երգեհոն
Եկեղեցու առաջին երգեհոնը տեղադրվել է 1480 թվականին հումանիստ Ռուդոլֆ Ագրիկոլայի խորհրդատվությամբ և մասնակցությամբ։

Երգեհոնն իր վերջնական տեսքը ձեռք է բերել 18-րդ դարում, երբ այն ընդլայնվեց Արփ Շնիտգերի, նրա որդու, Ֆրանց Կասպարի և Ալբերտուս Հինստցի ջանքերով։

1984 թվականին երգեհոնը բերվել է 1740 թվականի տեսքի։ Այժմ ունի 53 ստեղն և կազմված է 3500 խողովակներից։ Այն հյուսիային եվրոպական խոշորագույն գործիքներից մեկն է։

### Ժամանակակից օգտագործում
Ներկայումս եկեղեցու տարածքը օգտագործվում է ոչ միայն կիրակնօրյա եկեղեցական պատարագների համար, այլ նաև որպես տարբեր հանրային նշանակության տոնակատարությունների դահլիճ։

## Պատկերասրահ

Martinitoren groningen.jpg|Մարտին եկեղեցին և նրա աշտարակը
Martinikerk Groningen.jpg|Մարտին եկեղեցին (Գրոնինգեն)
Gewelfschildering Martinikerk Groningen.jpg|Մարտին եկեղեցու ձևավորումներից
Orgel Martinikerk Groningen.jpg|Մարտին եկեղեցու երգեհոն
Martini bij nacht.jpg|Մարտին եկեղեցին գիշերը


## Ծանոթագրություններ

## Արտաքին հղումներ
* Martinikerk, official website
* Page sur le site des ''Rijksmonumenten'' 

Կատեգորիա:Նիդերլանդների կրոնական կառույցներ
Կատեգորիա:Նիդերլանդների եկեղեցիներ
Գեոդինամիկայի և աստղաչափության հետազոտությունների կենտրոն

**Գեոդինամիկայի և աստղաչափության հետազոտությունների կենտրոն** կամ **ՍԵՐԳԱ** (, CERGA, ՄԱՄ կոդը՝ 010), գիտական հաստատություն և աստղագիտական կայան Լազուր ափի աստղադիտարանի կազմում, հարավային Ֆրանսիայում, որտեղ 1984-1993 թվականները հայտնաբերվել են նոր աստերոիդներ։

## Նկարագիր
Կայանում աշխատում են 28 գիտնականներ, ինչպես նաև բազմաթիվ ճարտարագետներ և այլ մասնագետներ աստղադիտարանի այլ մասնաճյուղերում՝ Նիս, Գրասսե և Կոսոլ քաղաքներում։ Աստղադիտարանում կատարվում են հետազոտություններ հիմնարար աստղագիտության, երկնային մեխանիկայի և տիեզերական գեոդեզիայի բնագավառներում։ Գեոդինամիկայի և աստղաչափության հետազոտությունների կենտրոնը ներգրավված է եղել նաև Լուսնի լազերային հեռաչափման փորձի մեջ։

2004 թվականին, երբ կատարվեց Լազուր ափի աստղադիտարանի վերակազմավորում, ՍԵՐԳԱ հետազոտական կենտրոնը լուծարվեց։

Հիմնական գոտու (2252) ՍԵՐԳԱ աստերոիդը անվանվել է այս աստղադիտարանի անունով, որտեղ և աստերոիդը հայտնաբերվել էր Կոիտիրո Տոմիտայի կողմից։

## Հայտնաբերումներ
Փոքր մոլորակների կենտրոնը վերագրում է Գեոդինամիկայի և աստղաչափության հետազոտությունների կենտրոնին  21 աստերոիդների հայտնաբերումը 1984-1993 թվականների ընթացքում։ ՍԵՐԳԱ հետազոտական կենտրոնի Կոսոլի աստղագիտական կայանում հայտնաբերված մյուս աստերոիդների հայտնաբերումը վերագրվում է դրանց հայտնաբերող աստղագետներին։ Հայտնաբերումները կատարվել են աստղադիտարանի 0,9 մ Շմիդտի աստղադիտակով։

## Տես նաև
* OCA-DLR աստերոիդային դիտարկումների ծրագիր

## Ծանոթագրություններ

## Արտաքին հղումներ
* CERGA English home page 
* http://www.oca.eu/
* CERGA observatory, www.beyond.fr

Կատեգորիա:Աստղադիտարաններ Ֆրանսիայում
Սիսեռո Մոռայիս

**Սիսեռո Մոռայիս** (, ),  բրազիլացի 3D դիզայներ է, մասնագիտացված՝ դեմքերի դատաբժշկական վերականգնման  և մարդկային ու կենդանական պրոթեզների նախագծման և մոդելավորման ոլորտում.

Նա բազմաթիվ կրոնական և պատմական դեմքերի վերականգնման հեղինակ է, որպես օրինակ` Պադովայի սուրբ Անտոնիի, Հռոմի և Մոնսելիչեյի սուրբ Վալենտինի, Սիպանի առաջնորդի, Լագոա Սանտայի նախամարդու և Նահարոնից Եվայի։

Կենդանական ոլորտում նա թվայնացրել և մոդելավորել է տարբեր կենդանիների պրոթեզներ, այդ թվում` շան, սագի, տուկանի, արայի և կրիայի։

## Ծանոթագրություններ

Կատեգորիա:Բրազիլացի արվեստագետներ
Կատեգորիա:Բրազիլացի քանդակագործներ
Կատեգորիա:Գրաֆիկական դիզայներներ
Ժանետ Կագամե

**Ժանետ Նյիրամոնգի Կագամե** (Ժանետ Նյիրամոնգի, Jeannette Nyiramongi, ), Ռուանդայի նախագահ Փոլ Կագամեի կինը։ Ռուանդայի Առաջին տիկին է դարձել, երբ 2000 թվականին ամուսինը ստանձնել է երկրի նախագահի պաշտոնը։ Զույգն ունի չորս երեխա` Իվան, Անգե, Յան և Բրայան։ Կագամեն Imbuto հիմնադրամի հիմնադիր-նախագահն է, հասարակական կազմակերպություն, որի առաքելությունն է աջակցել առողջ, կրթված և բարեկեցիկ հասարակության զարգացմանը։

## Կենսագրություն
Ջանեթը ծնվել է 1962 թվականին Բուրունդիում, տուտսի ծնողների ընտանիքում։ Ունեցել է 7 քույր-եղբայր։ Հայրը Բուժումբուրայի միջազգային օդանավակայանում ռեստորան է ունեցել։ 1983 թվականին Ժանետը մեկնել է Նայրոբի (Քենիա) սովորելու, նախքան ֆրանսիական Spie Batignolles շինարարական ընկերությունում աշխատելը։ 1988 թվականին հանդիպել է Փոլ Կագամեին, ով Ուգանդայում զինվորական հետախուզության ղեկավարն էր։ Հաջորդ տարի զույգն ամուսնացել է։ 1990 թվականին Ռուանդայի հայրենասիրական միությունը հարձակման է ենթարկել Ռուանդայի նախագահ Ժուվենալ Հաբիարիմանայի ռեժիմին։ Ժանետն այդ ժամանակ գտնվում էր Բելգիայում։

## Ակտիվիզմ
1994 թվականին Ռուանդայի ցեղասպանությունից հետո Ժանետը վերադառնում է իր հայրենի Ռուանդա և իրեն նվիրում Ռուանդայի խոցելի բնակչության, հատկապես այրիների, որբերի և աղքատ ընտանիքների ապրելակերպի բարելավմանը։ 2001 թվականի մայիսին Կիգալիում կազմակերպում է Աֆրիկյան մայրցամաքի առաջին տիկնանց գագաթնաժողովը` նվիրված երեխաների և ՄԻԱՎ / ՁԻԱՀ-ի կանխարգելմանը։ Գագաթնաժողովի արդյունքում ստեղծվում է PACFA-ն (Ընտանիքի պաշտպանություն և խնամք ՄԻԱՎ / ՁԻԱՀ-ից)։ Այդ նախաձեռնությունը հիմնականում կենտրոնացած է ՄԻԱՎ-ի կանխարգելման և ողջ ընտանիքի հոգատար վերաբերմունքի մոտեցման վրա։ 2002 թվականին Կագամեն հիմնադրում է ՄԻԱՎ / ՁԻԱՀ-ի դեմ պայքարի Աֆրիկայի առաջին տիկնանց կազմակերպությունը (OAFLA) և 2004-2006 թվականներին նախագահել է այն։

## Ծանոթագրություններ

Կատեգորիա:ՄԻԱՎ / ՁԻԱՀ-ի դեմ պայքարի ակտիվիստներ
Կատեգորիա:Ռուանդայի առաջին տիկնայք
Կատեգորիա:Ռուանդացի ակտիվիստներ
Կատեգորիա:Ռուանդացի քաղաքական գործիչներ
Յակուբ Ժեզնիչակ

**Յակուբ Ժեզնիչակ** (, ), լեհ ֆուտբոլիստ, ադրբեջանական «Ղարաբաղ (Աղդամ)» ֆուտբոլային ակումբի պաշտպանն է։ Հանդես է եկել Լեհաստանի ազգային հավաքականում։

## Ակումբային կարիերա
2003 թ․ Ժեզնիչակը հանդես է եկել «Վիդզև» ակումբում։ Հաջորդ տարի ֆուտբոլիստին հրավիրում են «Լեգիա», բայց չկարողանալով ամրապնդվել թիմի մեկնարկային կազմում 2 մրցաշրջան հետո ֆուտբոլիստը վարձավճարով վերադառնում է «Վիդզև»։ 2007 թ․ «Լեգիան» վերադարձնում է ֆուտբոլիստին, որից հետո Ժեզնիչակը կարողանում է տեղ գտնել թիմի հիմնական կազմում։

Լեգիայի կազմում ֆուտբոլիստը 4 անգամ կարողանում է դառնալ Լեհաստանի առաջնության չեմպիոն, ևս 6 անգամ նվաճել երկրի գավաթը։

2017 թ․ հուլիսի 6-ին Ժեզնիչակը տեղափոխվում է ադրբեջանական «Ղարաբաղ (Աղդամ)»։

## Ազգային հավաքականի կազմում
Լեհաստանի ազգային հավաքականի կազմում իր առաջին խաղն անցկացրել է 2008 թ․, երբ թիմն ընկերական խաղ էր անցկացնում Սերբիայի ազգային հավաքականի հետ։ Ազգային հավաքականի կազմում 2008-2014 թթ․ անցկացրել է 9 հանդիպում։

## Ծանոթագրություններ

## Արտաքին հղումներ
* Ժեզնիչակը soccerway.com կայքում
* Ժեզնիչակը national-football-teams.com կայքում

Կատեգորիա:1986 ծնունդներ
Կատեգորիա:Անձինք այբբենական կարգով
Կատեգորիա:Լեգիայի ֆուտբոլիստներ
Կատեգորիա:Լեհ ֆուտբոլիստներ
Կատեգորիա:Լեհաստանի հավաքականի ֆուտբոլիստներ
Կատեգորիա:Լոձ քաղաքում ծնվածներ
Կատեգորիա:Հոկտեմբերի 26 ծնունդներ
Կատեգորիա:Տղամարդկանց ֆուտբոլի պաշտպաններ
Կատեգորիա:Ֆուտբոլիստներ այբբենական կարգով
Էլիս Մերտոն

**Էլիս Մերտոն** (, ), գերմանացի երգչուհի, բանաստեղծ-երգահան։ Մերտոնը համաշխարհային ճանաչում է ձեռք բերել իր դեբյուտային No Roots սինգլի համար։ Ներկայումս բնակվում է Բեռլինում։

## Կենսագրություն
Մերտոնը ծնվել է իռլանդական և գերմանական ընտանիքում։ Երբ նա 13 տարեկան էր, ընտանիքը տեղափոխվեց Մյունխեն։ Այնտեղ նա սկսեց սովորել գերմաներեն, որը թույլ տվեց նրան շփվել իր գերմանացի տատիկի հետ։ Մերտոնը ապրել է այնպիսի քաղաքներում, ինչպիսիք են Օկվիլը (Օնտարիո), Կոնեկտիկուտը, Նյու Յորքը, Բորնմութը, Լոնդոնն և Բեռլինը։ 2013 թվականին Էլիսը ընդունվել է Մանհեյմի փոփ երաժշտության և երաժշտական բիզնեսի համալսարան, որտեղ ստացել է բակալավրի աստիճան`երգերի և երգերի հավաքածուների համար։ Այնտեղ նա հանդիպեց իր ապագա խմբի անդամներին։

## Կարիերա
Առաջին անգամ Մերտոնը հայտնի դարձավ, որպես Fahrenhaidt խմբի The Book of Nature ալբոմի երգիչ և կոմպոզիտոր։ 2016 թվականի նոյեմբերի 4-ին նա նոր տաղանդների ամենամյա «Ակուստիկ փոփ» անվանակարգում ստացավ մրցանակ։ Բեռլին տեղափոխվելուց հետո Մերտոնը հիմնադրեց իր սեփական Paper Tape Records International ընկերությունը և 2016 թվականին ձայնագրեց իր No Roots երգը։ The Hype Machine կայքում և Spotify-ում երգը գրավեց չարթերի առաջին հորիզոնականը, իսկ որոշ ռադիոկայաններում դարձավ պահանջված։ Այս հաջողությունից հետո՝ 2017 թվականի փետրվարի 3-ին, էլիսը թողարկեց իր No Roots առաջին մինի-ալբոմը։ Ալբոմը երկրորդ տեղն է գրավել  գերմանական չարթերում և առաջին տեղը՝ ֆրանսիական չարթերում։ Vodafone Germany ընկերությունը երգը օգտագործել է իր գովազդներից մեկում։

2017 թվականի օգոստոսի 2-ին Մերտոնը ձայնագրեց իր երկրորդ Hit the Ground Running կոչվող ալբոմը։

## Սկավառակագրություն
### Մինի-ալբոմներ

### Երգեր

## Ծանոթագրություններ

Կատեգորիա:21-րդ դարի կոմպոզիտորներ
Կատեգորիա:Գերմանացի դաշնակահարներ
Կատեգորիա:Գերմանացի երաժիշտներ
Կատեգորիա:Գերմանացի երգիչներ
Կատեգորիա:Գերմանացի կոմպոզիտորներ
Կատեգորիա:Գերմանացի փոփ երգչուհիներ
Կատեգորիա:Կոմպոզիտորներ այբբենական կարգով
Լատտե-արտ

**Լատտե-արտ** (՝ «կաթ» + «արվեստ»), փրփրեցված կաթն էսպրեսոյի վրա լցնելու հատուկ եղանակ, ինչի շնորհիվ սուրճի մակերեսին տարատեսակ զարդանախշեր են ստեղծվում։ Ինչպես նաև նախշը կարող է ստեղծվել փրփուրի վերին շերտի վրա սովորական նկարչության միջոցով, օրինակ՝ ատամնափայտիկով կամ այլ սուր առարկայով։ Լատտե-արտը պահանջում է կաթի և սուրճի հարաբերակցության ճշգրիտ պահպանում։

## Սեղմ նկարագիր
[left|thumb|[Կաթը պատրաստման ընթացքում է: Լատտե-արտի համար չափազանց փրփրոտ է:]]
right|thumb|Լատտե-արտի ստեղծման գործընթաց
Կաթը հարվում է սահմանված ձևով՝ մինչև 65—67&nbsp;°C ջերմաստիճանին հասնելը։ Արդյունքում պետք է ստացվի միասեռ փրփուր՝ կրեմի կոնսիստենցիայով։ Կաթի նախապատրաստումն այն է, որ այն հասցվում է այն ջերմաստիճանին, որի դեպքում տարանջատվում է փրփուրի որոշակի քանակ։ Կաթը սուրճի մեջ լցնելու դեպքում կաթի փրփուրը խառնվում է սուրճի հետ և ձևավորում պաճուճալի նախշեր։ Նկարի ձևավորման ընթացքը պահվում է բարմենի խիստ հսկողության ներքո։ Կաթը պետք է լինի առանց մեծ պղպջակների։

Էսպրեսոյի քանակը ևս շատ կարևոր է, սուրճը պետք է պատրաստվի 20-30 վայրկյանների ընթացքում, որպեսզի գույնը դառնա կարմրաշագանակագույն։

## Ոճեր
Առավել տարածված ոճ է հանդիսանում «Վարդազարդ»-ը (նկարազարդման վրա), այն հիշեցնում է ծաղիկ կամ տերև։ Բարմենը, կաթը լցնելով, կաթով լի սափորը մի կողմից մյուս կողմն է շարժում, ինչի շնորհիվ թերթիկներ են ստացվում։ Բաժակը գտնվում է թեքության վրա, և այդ վիճակում դրա մեջ է լցվում կաթը, դրա արդյունքում փրփուրն անհամաչափ է բարձրանում, և թերթիկները տարբեր մեծության են ստացվում։ Հետո՝ վերջնարդյունքում, բարմենը կաթի վրայով՝ ներքևից վերև, բարակ գիծ է անցկացնում՝ դրանով հանդերձ ձևավորելով ծաղկի ցողունիկ։

Լատտե-արտում գոյություն ունեն 3 հիմնական ֆիգուրաներ՝ ծաղիկ, խնձոր և սիրտիկ։ Մնացյալը ածանցվում է այդ երեքից։

## Տես նաև
* Սուրճ
* Էսպրեսո
* Լատտե
* Կապուչինո
* Մելանժ
* Մոկկո

## Ծանոթագրություններ

## Արտաքին հղումներ
* Լատտե-արտ տեխնիկայի մանրամսն նկարագրությունը լուսանկարով 
* Լատտե-արտ՝ սրճային երևակայության թռիչքը 

Կատեգորիա:Ժամանակակից արվեստ
Կատեգորիա:Սուրճի մշակույթ
Ինտերոբանգ

**Ինտերոբանգ** կամ **հարցականչական նշան** (**‽**) (), 1960-1970-ական թվականներին ամերիկյան տիպոգրաֆիկայում սահմանափակ փորձառական կիրառություն ունեցած կետադրական նշան։ Կցագիր (լիգատուրա) է, որն իրենից ներկայացրել է հարցական և բացականչական նշանների վրադրում։ Շախմատի նշագրության մեջ «!?» նշանակում է քայլ, որն արժանի է ուշադրության, իսկ «?!»-ը՝ կասկածելի քայլ։

## Պատմություն
Նշանը 1962 թվականին ստեղծել է *New York Advertising Agency* գովազդային գործակալության ղեկավար Մարտին Սպեկտրը՝ հաղորդելով հայտնագործության մասին իր սեփական «TYPEtalks Magazine» ամսագրում։ Այն նախատեսված էր նշանակելու հռետորական հարցը, որն անգլերենում մեծ մասամբ (հատկապես մեկուսացած, այսինքն՝ ոչ տեքստային միջավայրում) համարվում է բացականչություն։

Նշանն առաջին անգամ պատրաստվել է 1966 թվականին *Americana* տիպոգրաֆիկական գարնիտուրի կազմում, որն արտադրել էր ամերիկյան *American Type Founders* (ATF) տառաձուլորդական ընկերությունը։ Երկու տարի անց «Remington Rand» ընկերությունը այն ներառել է իր թողարկած գրամեքենաների նշանների շարքում՝ պաշտոնական հաղորդման մեջ մեկնաբանելով, որ այդ նշանը «հանդիսանում է ժամանակակից կյանքի անհավանականությունների լավագույն արտահայտությունը»։ 1996 թվականին «New York Art Studio»-ի դիզայներները մշակել են դրա գծագիրը իրենց հավաքածուների բոլոր տիպոգրաֆիկական գարնիտուրների համար։

Այս նշանն ամենաակտիվ կիրառությունն ունեցել է ամերիկյան ԶԼՄ-ում 1960-ական թվականներին, սակայն հետագայում նրա հանդեպ հետաքրքրությունը մարել է, այդ իսկ պատճառով այն այժմ ավելի շատ ամերիկյան տիպոգրաֆիկայի այցեքարտն է, ոչ թե իրապես օգտագործվող նշան։ Թեպետ անգլիական կետադրության բացը, որն առաջարկել էր լրացնել Մարտին Սպեկտրը, այլ ձևով չի լուծվել։

Նշանն ընդունված է «Յունիկոդ» ստանդարտում, առկա է Arial Unicode MS, Calibri, DejaVu և շատ այլ տառատեսակների լրակազմերում։

## Շրջված ինտերոբանգ
**Շրջված ինտերոբանգը** (**⸘**) կարող է կիրառվել իսպաներեն, գալիսերեն, աստուրերեն արտահայտությունների սկզբում, քանի որ այդ լեզուներում օգտագործվում են հարցական և բացականչական նշաննների շրջված տարբերակները, կոչվում է *gnaborretni* (interrobang հետևն առաջ)։ Սակայն այդ լեզուների ավանդական կետադրության մեջ այս նշանի փոխարեն սովորաբար կիրառվում է հարցական և բացականչական նշանների համադրությունը (¿¡Verdad!? կամ ¡¿Verdad?! [Իրո՞՜ք])։

## Ծանոթագրություններ

Կատեգորիա:Կետադրություն
Կատեգորիա:Տիպոգրաֆիկա
Կատեգորիա:Տպագրական նշաններ
Լևոն Թևանյան

**Լևոն Սամվելի Թևանյան** (), հայ բլուլահար, շվիահար։ Հայաստանի վաստակավոր արտիստ (2012)։

## Կենսագրություն
Լևոն Թևանյանը ծնվել է 1975 թվականին, Երևանում։ Ավարտել է Ալեքսեյ Հեքիմյանի անվան 7-ամյա երաժշտական դպրոցի դաշնամուրի դասարանը և Գեղագիտության ազգային կենտրոնի փողային գործիքների դասարանը։ 1997 թվականին ավարտել է Երևանի Կոմիտասի անվան պետական կոնսերվատորիան (Արարատ Պետրոսյանի դասարան)։ 1992-2010 թվականներին եղել է «Տկզար» պետական անսամբլի մենակատար, 2000 թվականից՝ Շողակն համույթի մենակատար, 2011 թվականից՝ Հայաստանի պետական ֆիլհարմոնիայի ժողովրդական գործիքների «Ֆոլկ մոդերն» նվագախմբի մենակատար, գլխավոր դիրիժոր և գեղարվեստական ղեկավար

2009 թվականին դասախոսությամբ և համերգով («Թևանյան քառյակ»-ի հետ միասին) հանդես է եկել Տարտուի համալսարանում։ Երաժշտական կատարմամբ հանդես է եկել նաև Հայաստանի  և Լատվիայի պետական սիմֆոնիկ նվագախմբերի հետ։

2019 թվականից ղեկավարում է Ստեփան Ջրբաշյանի անվան ԵՄԴ-ի ժողովրդական նվագարանների նվագախումբը, և իր ղեկավարության օրոք այն 2 անգամ արժանացել է  Ազգային նվագարանների անսամբլների հանրապետական Մրցույթ-Փառատոնի գլխավոր մրցանակին։ 

2025 թվականից ղեկավարում է Թաթուլ Ալթունյանի անվան երգի֊պարի պետական անսամբլը։ 

2011-2012 թվականներին 17 մենահամերգներ է ունեցել Իտալիայի 12 քաղաքներում։ Էստոնիայում հանդես է եկել 28 մենահամերգով։ Հայաստանի հանրային ռադիոյի արխիվում կա Լևոն Թևանյանի ավելի քան 28 ձայնագրություն։ Թևանյանի ճանաչված ձայներիզը *Traditional Crossroads* կազմակերպության *Old song new dance* հավաքածուն է։ Լևոն Թևանյանը տիրապետում է հայկական բոլոր փողային երաժշտական գործիքներին (բլուլ, շվի, թավ շվի, դուդուկ, պկու, պարկապզուկ, զուռնա), ինչպես նաև դաշնամուրի։ Դաշնամուրային համերգներով հանդես է եկել Երևանում՝ կատարելով հայկական կոմպոզիցիաներ ջազային իմպրովիզացիաներով։ Ջազային արվեստ ուսումնասիրել է կոմպոզիտոր և պրոֆեսոր Ծովակ Համբարձումյանի մոտ։

Համերգներով հանդես է եկել ԱՄՆ-ում, Կանադայում, Իտալիայում, Ֆրանսիայում, Գերմանիայում, Ավստրիայում, Հոլանդիայում, Սլովենիայում, Սլովակիայում,Թուրքիայում,  Պարսկաստանում, Լիբանանում, Բուլղարիայում, Սիրիայում,Ռուսաստանում, Միացյալ Արաբական Էմիրություններում, Լատվիայում, Էստոնիայում, Հորդանանում, Արգենտինայում, Ուրուգվայում,Ավստրալիայում

## Ֆիլմագրություն

«Լույսի կաթիլներ» | 2021 թվական| Հայաստան | Արման Չիլինգարյան|կոմպոզիտոր

## Պարգևներ
* Հայաստանի վաստակավոր արտիստ, 2012

## Տես նաև
* Շողակն (համույթ)
* Հայաստանի Հանրապետության վաստակավոր արտիստների ցանկ

## Ծանոթագրություններ

## Արտաքին հղումներ
* Պաշտոնական կայք
* [ Левон Теванян - (блул)](http://muzlostyle.ru/muzlo/%D0%9B%D0%B5%D0%B2%D0%BE%D0%BD%20%D0%A2%D0%B5%D0%B2%D0%B0%D0%BD%D1%8F%D0%BD%20-%20(%D0%B1%D0%BB%D1%83%D0%BB))

Կատեգորիա:Երևանի Կոմիտասի անվան պետական կոնսերվատորիայի շրջանավարտներ
Կատեգորիա:Հայաստանի վաստակավոր արտիստներ
Կատեգորիա:Հայ բլուլահարներ
Կատեգորիա:Հայ երաժիշտներ
Կատեգորիա:Հայ կոմպոզիտորներ
Կատեգորիա:Հայ շվիահարներ
Անկիտա Մայանկ Շարմա

**Անկիտա Մայանկ Շարմա** (**Անկիտա Շարմա**, ), հնդիկ դերասանուհի։ Նա խաղացել է «Sony TV» հեռուստաալիքի «Մենք գործարք ենք կնքել», «Կրքի գույները», «Կայսր Աշոկա» հեռուստասերիալներում, որտեղ կատարել է համապատասխանաբար՝ Սաչի Ջայշվալի, Լեյլայի և Նոր Խորասանի դերերը։ Խաղացել է Միրինալինի Սինխի դերը «Կալ Բհայրավա տաճարի գաղտնիքը» սերիալում։

## Անձնական կյանք
Անկիտան անցել է դասական երաժշտության և պարի դասընթացներ։ 2008 թվականին՝ դասընթացը ավարտելուց հետո արժանացել է Վիշարդի աստիճանի։ Այս աստիճանը շատ կարևոր էր նրա համար, քանի որ միշտ երազել է դառնալ խորեոգրաֆ (պարի արվեստագետ)։

2015 թվականին նշանադրվել է Մայանկ Շարմայի հետ։ Ամուսնությունը տեղի է ունեցել 2015 թվականի մարտի 9-ին։

## Հեռուստատեսություն
* 2009–2010 *Հաջորդ Ջանամ Մոհ Բիտիյա Կե Կեջոն* - Ռաթանա
* 2010–2011 *Մենք գործարք ենք կնքել* - Սաչի Շարման Ջայշվալ
* 2011–2012 *Բորորս երազում ենք... Սեր * as Manpreet Dhillon aka Preeto
* 2012–2013 *Խելագարության նեկտար* - Ռաջկումարի Նիմրիթ Անգադ Մալիկ նե Սոդհի / Նատաշա Օբերոյի 
* 2013–2014 *[[Կրքի գույները]]* - Լեյլա
* 2015-2016 *Կայսր Աշոկա* - Նոր Խորասան
* 2015 *Մեր միջև ինչ-որ բան կա* - Վիդյա Վենկետ
* 2016 *Բոլորը վախենում են* (32-րդ սերիա)
* 2016 *Դեվանշի* - Սարլա

## Ծանոթագրություններ

Կատեգորիա:Հեռուստատեսային դերասանուհիներ
Կատեգորիա:Հնդիկ դերասանուհիներ
Կինը պատերազմում

«**Կինը պատերազմում**» (), 2018 թվականի ֆիլմ՝ ստեղծված Ուկրաինայի, Ֆրանսիայի ու Իսլանդիայի համագործակցությամբ։ Ռեժիսորը Բենեդիկտ Էռլինգսոնն է։

Ֆիլմը մասնակցել է Կաննի կինոփառատոնի շրջանակներում անցկացված «Քննադատության շաբաթ» մրցութային ծրագրին և արժանացել Գրողների ու կոմպոզիտորների կոնսորցիումի (SACD) մրցանակի։

Ֆիլմը բացել է Օդեսայի 9-րդ միջազգային կինոփառատոնը, որն անցկացվել է 2018 թվականի հուլիսի 14-21-ը Օդեսայում։

2018 թվականի հուլիսին հայտնի է դարձել, որ «Կինը պատերազմում» ֆիլմն ընդգրկվել է Եվրոպական խորհրդարանի LUX Prize կինոմրցանակի վերջնական ցանկում, որի մրցանակների հանձնման արարողությունը տեղի կունենա 2018 թվականի նոյեմբերի 14-ին։

## Սյուժե
Երգչախմբի դիրիժոր Հալլան վարում է բնապահպանության աջակցի գաղտնի կյանք՝ բողոքելով իսլանդական բարձրավանդակում գործող ալյումինի գործարանի դեմ և ամեն կերպ խոչընդոտելով դրա աշխատանքը։ Ինչ-որ պահի նրա կյանքն ամբողջովին փոխվում է, երբ նա նամակ է ստանում, որով նրան հայտնում են, որ իրեն թույլ են տվել որդեգրել փոքրիկ աղջկա Ուկրաինայից։

## Քննադատություն
Ֆիլմն դրական արձագանքներ է ստացել կինոքննադատների կողմից։ Մասնավորապես  «The Guardian» թերթի կինեմատոգրաֆիայի բնագավառի առաջատար մեկնաբան և գրախոս Փիթեր Բրեդշոուն գովել է ռեժիսորին և ֆիլմն անվանել «զգայուն աշխատանք և լավ մտածված»։

Ֆիլմը դրական արձագանքներ է ստացել նաև ուկրաինացի կինոքննադատների կողմից։

## Մրցանակներ և անվանակարգեր

## Ծանոթագրություններ

Կատեգորիա:2010-ականների ֆրանսիական ֆիլմեր
Կատեգորիա:2018 ֆիլմեր
Կատեգորիա:Իսլանդական ֆիլմեր
Կատեգորիա:Իսլանդերեն ֆիլմեր
Կատեգորիա:Ուկրաինական ֆիլմեր
Կատեգորիա:Ուկրաիներեն ֆիլմեր
Կատեգորիա:Ֆրանսիական ֆիլմեր
Զունական հովիտ

**Զունական հովիտ** (), արգելավայր, որը տեղակայված է Բելգիայի արևմուտքում գտնվող Ֆլամանդական Բրաբանտ նահանգի Սինթ Պիտերս Լեուվ համայնքում։ Կառավարող կազմակերպությունը *«Naturpunt VZV»*-ն է, որը գործում է Ֆլամանդիայի կառավարության և Սինթ Պենտրես Լուի քաղաքապետարանի աջակցությամբ։ Զբաղեցնում է 0,175 կմ2 տարածք։ Գտնվում է Պյոտտենլադ շրջանում։ Բաժանվում է 3 միկրոշրջանի՝ Հին Զուն, Վոլզեմբրուկ և Բաեսբերգ։ Հին Զունն իրենից ներկայացնում է լայնածավալ մարգագետին, Վոլզեմբուրկը՝ ճահճային ցածրավայր է, որտեղ ձվադրում են շատ թռչուններ։ Բասբերգը գեղատեսիլ բլուր է, որը գտնվում է ծովի մակարդակից 100 մետր բարձրության վրա։ Հովիտը բնակեցված է մորակտցարներով, փոքր սուզակներով, լայնակտուց բադերով, վայրի սագերով և բվերով։ Շատ են նաև բուսատեսակները ու միջատները։

## Ծանոթագրություններ

Կատեգորիա:Հովիտներ այբբենական կարգով
Կատեգորիա:Բելգիայի աշխարհագրություն
Շոկոլադնիցա

**Շոկոլադնիցա**, Ռուսաստանում սրճարանների ամենախոշոր ցանցը, գործում է նաև ԱՊՀ երկրներում։ Հիմնվել է Մոսկվայում 2000 թվականին։

## Պատմություն
Ընկերության պատմությունն արմատներով հասնում է 1964 թվականին, երբ Մոսկվայում «Октябрьская» մետրոյի մոտ ի հայտ եկավ «Շոկոլադնիցա» սրճարանը, որի նմուշակազմում կային շոկոլադով, չամիչով և ընկուզեղենով նրբաբլիթներ, տաք շոկոլադ։

2000 թվականին նոր «Շոկոլադնիցա» է հայտնվում նախկին համանուն սրճարանի տեղում, որը հիմնվել էր 1964 թվականին։ Ընկերությունն իր աշխատանքներն սկսում է եվրոպական ստանդարտներին համապատասխան, հաստատության տեսականու նմուշակազմը մշտապես թարմացվում է։

2006 թվականից «Շոկոլադնիցա»-ն սկսում է լայնորեն տարածվել Ռուսաստանի Դաշնության շրջաններում՝ Սանկտ Պետերբուրգում, Նովոսիբիրսկում, Կազանում, Կալինինգրադում, Եկատերինբուրգում, Դոնի Ռոստովում և այլն։

2009 թվականին ընկերություն  սկսում է ֆրանչայզինգային ծրագիր։

2014 թվականի հոկտեմբերին «Շոկոլադնիցա»-ն գնում է «Կոֆե Հաուս»-ը, որն իր հիմնական մրցակիցն էր։ 2014 թվականի դեկտեմբերին հոնկոնգյան *Acmero Capital* ընկերությունը հայտարարեց սրճարանային ցանցի 40%-ի գնման մասին։

Ուկրաինական բաժնեմասը 2018 թվականին հաշվում է ութ ստորաբաժանում։

## Ֆինանսական ցուցանիշներ
2015 թվականի առաջին կիսամյակում «Շոկոլադնիցա»-ի և «Կոֆե Հաուս»-ի ընդհանուր շրջանառությունը կազմեց ավելի քան 8,5 մլրդ ռուբլի։

## Տես նաև
* Սրճարան
* Կոֆե Հաուս
* Cinnabon
* Հասարակական սնունդ

## Ծանոթագրություններ

## Արտաքին հղումներ
* «Շոկոլադնիցա»-ն Max Brenner-ին հրավիրել է սրճարան։ Կոմերսանտ:
* «Շոկոլադնիցա»-ն կառուցում է ճանապարհային սրճարանների ցանց։ Ведомости.

Կատեգորիա:Սրճարաններ
Կատեգորիա:Հասարակական սնունդ
Կատեգորիա:2000 հիմնադրված ընկերություններ